REGULAMENTUL (CE) NR. 1032/2007 AL COMISIEI
din 6 septembrie 2007
de modificare a Regulamentului (CE) nr. 1669/2006 de stabilire a normelor detaliate de aplicare a Regulamentului (CE) nr. 1254/1999 al Consiliului cu privire la achiziționarea cărnii de vită prin intervenție publică
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (1), în special articolul 27 alineatul (4) și articolul 41,
întrucât:
(1)
Anexa II la Regulamentul (CE) nr. 1669/2006 al Comisiei de stabilire a normelor detaliate de aplicare a Regulamentului (CE) nr. 1254/1999 al Consiliului cu privire la achiziționarea cărnii de vită prin intervenție publică (2) stabilește o listă de produse eligibile pentru intervenție. Anexa VI la regulamentul în cauză conține adresele agențiilor de intervenție. În urma aderării Bulgariei și a României la Uniunea Europeană la 1 ianuarie 2007, trebuie incluse în aceste anexe datele privind aceste state membre.
(2)
Prin urmare, Regulamentul (CE) nr. 1669/2006 ar trebui modificat în consecință.
(3)
Măsurile prevăzute de prezentul regulament sunt conforme cu avizul Comitetului de gestionare a cărnii de vită și mânzat,
ADOPTĂ PREZENTUL REGULAMENT:
Articolul 1
Regulamentul (CE) nr. 1669/2006 se modifică după cum urmează:
1.
Anexa II se înlocuiește cu textul anexei I la prezentul regulament.
2.
Anexa VI se înlocuiește cu textul anexei II la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 septembrie 2007.